Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 433

e) A tuberculosis szolgálati betegségként való elismerésekor különbséget kell tenni a friss specifikus fertõzés és az olyan esetek között, mikor a már meglevõ tuberculosis gócok reactiválódnak a szolgálat okozta speciális körülmények hatására. Szolgálati megbetegedésnek fogadható el az a fertõzés, melynél az infekció forrása jól ismert, a tüdõtuberculosisban szenvedõ emberrel az együttlét bizonyíthatóan tartós vagy szoros volt és a fertõzés katonai kollektívában történt. Közvetlen fertõzés esetén az expozícó és a manifesztáció közötti idõtartam legkevesebb két hét, a folyamat fellobbanása esetén pedig négy-hat hét kell hogy legyen. A rosszabbodás szolgálati eredete elismerhetõ, ha a régi folyamat egyértelmûen bizonyítható (kórházi zárójelentés, tüdõgondozói vélemény, mellkas rtg. stb.) és a már meglévõ góc activálódása a katonai szolgálat feltételeinek hatására (szokatlan és az átlagosnál jelentõsen magasabb terhelés) történt. A korrekt minõsítéshez a folyamat progresszióját és a szolgálattal való okozati és idõbeni összefüggést bizonyító adatokra van szükség. I. II. III. BNO 002 Az agyhártyák és a központi idegrendszer gümõkórja A17, B90.0

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes